b'\n_START_ARTICLE_\nRise Like a Phoenix\n_START_SECTION_\nBakgrunn\n_START_PARAGRAPH_\nKomponist Alexander Zuckowski hadde skrevet sangen for et annet prosjekt, men de store plateselskapene i \xc3\x98sterrike nektet \xc3\xa5 produsere \xc2\xabRise Like a Phoenix\xc2\xbb. Da den \xc3\xb8sterrikske allmennkringkasteren ORF henvendte seg til Zuckowski om mulige bidrag til Eurovision Song Contest, tenkte han \xc3\xb8yeblikkelig p\xc3\xa5 sangen. \xc2\xabJeg visste at noe stort ville skje med denne sangen,\xc2\xbb sa Zuckowski i et senere intervju. Han sendte inn sangen til ORF som til slutt valgte den til landets bidrag til Eurovision Song Contest 2014 i K\xc3\xb8benhavn._NEWLINE_En musikkvideo til sangen ble sluppet p\xc3\xa5 YouTube 18. mars 2014, samtidig med lanseringen av singelen. Sangen fikk positiv mottakelse i hjemlandet, og den til da eneste \xc3\xb8sterrikske vinneren, Udo J\xc3\xbcrgens, kalte sangen \xc2\xabvelkomponert._NEWLINE_\xc2\xabRise Like a Phoenix\xc2\xbb handler om \xc3\xa5 reise seg igjen etter tunge tider og stige opp som en fugl f\xc3\xb8niks. Melodien har mange likheter med tittell\xc3\xa5tene til flere James Bond-filmer. Flere etterligninger dukket opp p\xc3\xa5 YouTube, og flere spekulerte p\xc3\xa5 om l\xc3\xa5ten faktisk ville bli tittelsangen til den neste James Bond-filmen.'